open-index/open-wikipedia-markdown huggingface dataset:
Τσαλέο Γιουβίντια

Ο **Τσαλέο Γιουβίντια** (Ταϊλανδικά: เฉลียว อยู่วิทยา, , γέννηση 17 Αυγούστου 1923, θάνατος 17 Μαρτίου 2012) ήταν ένας Ταϊλανδός επιχειρηματίας και επενδυτής. Ήταν ο δημιουργός του Krating Daeng (กระทิง แดง) και συνδημιουργός των εμπορικών σημάτων, των ενεργειακών ποτών της Red Bull. Ως την στιγμή του θανάτου του το 2012 σε ηλικία 88 ετών, ήταν καταγεγραμμένος ως ο τρίτος πλουσιότερος άνθρωπος στην Ταϊλάνδη, με εκτιμώμενη καθαρή αξία 5 δις δολάρια.

## Παραπομπές


Κατηγορία:Ταϊλανδοί
Κατηγορία:Red Bull
Άκιε (φυλή)

Οι **Άκιε** (*Akie people* ορισμένες φορές ονομάζονται **Μοσίρο** [*Mosiro*], η οποία είναι μια ονομασία της φυλής), είναι ένας εθνοτικός και γλωσσικός λαός της Τανζανίας, που ζει στην δυτική Περιφέρεια της Αρούσα. 

Το 2000, ο πληθυσμός των Άκιε αριθμούσε 5.268 άτομα.http://www.ethnologue.com/show_country.asp?name=TZ

Οι Άκιε, όπως και άλλοι λαοί κυνηγών-τροφοσυλλεκτών στην Κένυα και την Τανζανία, μερικές φορές ονομάζονται με τον υποτιμητικό και παραπλανητικό όρο «Ντορόμπο» *(«Dorobo»)* ή «Ουαντορόμπο» *(«Wandorobo»)*.

Οι Άκιε, παρουσιάστηκαν από τον Μπρους Πάρυ, στη σειρά "Φυλή" (10ο επεισόδιο, 2007) του *[[BBC]]*.

## Τρόπος ζωής
Οι Άκιε, είναι από τους τελευταίους πραγματικούς κυνηγούς-τροφοσυλλέκτες οι οποίοι έχουν απομείνει στην Αφρικανική σαβάνα. Εκτός από το κυνήγι, συλλέγουν μέλι, το οποίο περιλαμβάνει το διώξιμο των μελισσών "δια του ατμού", που δίνει την δυνατότητα στην ομάδα να φτάσει στην κυψέλη και να αρπάξει το μέλι. Τους αρέσει η μπύρα, την οποία παρασκευάζουν από το μέλι. Λόγω του ανταγωνισμού για γη, με τους Μασσάι, πρόσφατα έχουν γίνει περισσότερο εξαρτώμενοι από τον αραβόσιτο, αν και αυτός σπάνια παράγει αρκετή ποσότητα τροφής ώστε να διαρκέσει ολόκληρο το έτος.

Οι πιο κοντινοί εθνοτικοί και γλωσσικοί συγγενείς των Άκιε *(Akie)*, πιθανόν να είναι οι Ογκίεγκ *(Ogiek)* οι οποίοι ζουν βορειότερα, στην Τανζανία και κυρίως στην Κένυα. Μπορεί να ήσαν αγρότες, αλλά αναγκάστηκαν να μεταναστεύουν νότια και να συνεχίσουν μετά από κάποιες δυσκολίες, τον τρόπο ζωής του κυνηγού-τροφοσυλλέκτη.

Οι Άκιε, παλαιότερα κάλυπταν την Στέπα των Μαασάι *(Maasai Steppe)*, αλλά τώρα η γεωργία, η λαθροθηρία και οι άλλοι κυνηγοί, έχουν μειώσει τους φυσικούς πόρους, αναγκάζοντάς τους σε μια σχέση αντιπαλότητας με τους Μαασάι, αναφορικά με το έδαφος και τα δικαιώματα νερού.

## Γλώσσα
Οι Άκιε έχουν τη δική τους γλώσσα, που επίσης ονομάζεται «Άκιε». Η Άκιε είναι μια ετοιμοθάνατη και υπό εξαφάνιση γλώσσα, με μόνο λιγοστούς γέροντες να την ομιλούν.

Οι Άκιε έχουν υιοθετήσει την γλώσσα των Μασάι και τα Σουαχίλι και ενώ δεν υπάρχουν επίσημα στοιχεία για τον αριθμό των ομιλούντων την Άκιε, αναφέρεται ότι οι νεότερες γενιές έχουν όλο και λιγότερη επαφή με την γλώσσα.

## Σημειώσεις



## Εξωτερικοί σύνδεσμοι

*  Ogiek.org 

Κατηγορία:Εθνοτικές ομάδες στην Τανζανία
Κατηγορία:Κυνηγοί-συλλέκτες της Αφρικής
Κατηγορία:Αυτόχθονες κάτοικοι της Περιφέρειας Αρούσα
Τελικός κυπέλλου Ισπανίας 2016

Ο **Τελικός Κυπέλλου Ισπανίας 2016** διεξήχθη στις 21 Απριλίου του 2016 στο Στάδιο Βιθέντε Καλδερόν. 

## Πόρεια προς τον τελικό

**[[Μπαρτσελόνα (ποδόσφαιρο)|Μπαρτσελόνα]]**

**[[Σεβίλλη ΦΚ|Σεβίλλη]]**

Η Μπαρτσελόνα ξεκίνησε από τον γύρο των 32 όπου αντιμετώπισε την ΦΚ Βιγιανοβένσε της τρίτης κατηγορίας.Ο πρώτος αγώνας έληξε χωρίς τέρματα ενώ για τους φιλοξενούμενους αγωνίστηκαν νεαρά παιδιά. Στο δεύτερο παιχνίδι στο Καμπ Νου η Μπαρτσελόνα θριάμβευσε με 6-1. Στον επόμενο γύρο, στον δρόμο της βρέθηκε η τοπική ομάδα Εσπανιόλ. Στο τοπικό αυτό ντέρμπι η Μπαρτσελόνα επικράτησε με συνολικό σκορ 6-1. Στα προημιτελικά ήταν σειρά της Αθλέτικ Μπιλμπάο να χάσει με συνολικό σκορ 5-2 και στα ημιτελικά η Βαλένθια ΚΦ συνετρίβη από τους μετέπειτα κυπελλούχους με 8-1 (7-0 & 1-1).Η Σεβίλλη είχε πιο εύκολο έργο (Λογρονές, Μπέτις, Μιράνδες, Θέλτα) και μέχρι τα ημιτελικά δεν είχε δεχτεί γκολ. 

## Παιχνίδι

Η Μπαρτσελόνα έμεινε μόλις από το 36' με παίκτη λιγότερο μετά από το φάουλ του Χαβιέρ Μασκεράνο που έκοψε τον Κέβιν Γκαμεϊρό ενώ ο τελευταίος έμπαινε στην περιοχή. Καθώς το ματς έληξε χωρίς τέρματα, οι ομάδες μπήκαν στην διαδικασία της παράτασης. Στο 97' ο Ζόρντι Άλμπα σκόραρε από κοντά μετά από πάσα του Λιονέλ Μέσι. Ενώ οι περισσότεροι παίχτες της Σεβίλλης ανέβηκαν στην αντίπαλη περιοχή για να ισοφαρίσουν, ο Νεϊμάρ βγήκε στην αντεπίθεση και πλάσαρε στο τελευταίο λεπτό για να κάνει το 2-0.	

## Παραπομπές


Κατηγορία:Τελικοί κυπέλλου Ισπανίας
Κατηγορία:Ποδόσφαιρο το 2016
Ντίτριχ Μάτεσιτς

Ο **Ντίτριχ Μάτεσιτς** (γερμανικά: *Dietrich Mateschitz*, 20 Μαΐου 1944 - 22 Οκτωβρίου 2022) ήταν Αυστριακός επιχειρηματίας και συνιδρυτής της εταιρείας παρασκευής ενεργειακών ποτών Red Bull και είχε στην κατοχή του το 49% των μετοχών της εταιρείας. Η καθαρή αξία της περιουσίας του, από τον Ιούνιο του 2015, εκτιμήθηκε ότι θα έφτανε τα 12,2 δις δολάρια.

## Βιογραφία
Ο Μάτεσιτς γεννήθηκε στο Ζανκτ Μαρέιν ιμ Μούρτσταλ της Στυρίας στην Αυστρία, σε μια οικογένεια κροατικής καταγωγής (Matešić). Οι γονείς του ήταν και οι δύο εκπαιδευτικοί της πρωτοβάθμιας εκπαίδευσης και χώρισαν όταν ήταν μικρό παιδί.

## Παραπομπές


Κατηγορία:Αυστριακοί επιχειρηματίες
Κατηγορία:Red Bull
Μερολίθι Μεσσηνίας

Το **Μερολίθι** είναι μικρός οικισμός κοντά στα Φιλιατρά και υπάγεται διοικητικά στον Δήμο Τριφυλίας, του Νομού Μεσσηνίας.

## Τοποθεσία
Ο οικισμός βρίσκεται βορειοδυτικά των Φιλιατρών σε υψόμετρο 39 μέτρα και είναι κοντά στις ακτές του Ιονίου Πελάγους και ανάμεσα στους οικισμούς Στόμιο και Εξοχικό στα νότια και τα ανατολικά του οικισμού αντίστοιχα και τον Αγρίλη στα βόρεια του οικισμού. Το Μερολίθι απέχει περίπου 3,5 χιλιόμετρα από τα Φιλιατρά.

## Ιστορία
Στην ευρύτερη περιοχή του Μερολιθίου, έχουν ανακαλυφθεί τάφοι της ρωμαϊκής εποχής και διάφορα άλλα ευρήματα της βυζαντινής εποχής, τα οποία φανερώνουν την ύπαρξη ανθρώπινων δραστηριοτήτων στην περιοχή αυτή. Ο οικισμός, όμως, είναι σχετικά σύγχρονος, καθώς το *Μερολίθι* αναγνωρίστηκε μόλις το 1981 και προσαρτήθηκε στον τότε Δήμο Φιλιατρών, ενώ από το 1997, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», μέχρι και το 2010 παρέμεινε διοικητικά στον κατηργημένο Δήμο Φιλιατρών. Από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο οικισμός, με βάση την απογραφή του 2011, έχει 81 μόνιμους κατοίκους, οι οποίοι απασχολούνται σε διάφορες αγροτικές εργασίες, καθώς στην περιοχή του οικισμού, εκτός από ελαιώνες, υπάρχουν και θερμοκήπια.

## Κτίρια
Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στα Φιλιατρά.

*Από το Μερολίθι κατάγεται επίσης ο συγγραφέας *Τίτος Κοκκινέας* (Δήμος Ζευγολάτης).

## Δείτε επίσης
* Φιλιατρά
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Φιλιατρών

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Βανέσα (όνομα)

**Βανέσα** ή **Βανέσσα**, ελληνικό γυναικείο κύριο όνομα.

## Ετυμολογία
Σύμφωνα με τον Πάτρικ Χανκς, το όνομα το χρησιμοποίησε ο Τζόναθαν Σουίφτ (1667–1745) στο αυτοβιογραφικό του ποίημα  *[https://books.google.gr/books?id=e1AJAAAAQAAJ&redir_esc=y Cadenus και Vanessa]* (1726) για τη Ολλανδή αγαπημένη φίλη του Έστερ Φαμχόφριχ. Φαίνεται ότι το επινόησε από την πρώτη συλλαβή του επωνύμου της, με την προσθήκη του επιθέματος *-essa* (ίσως εξαιτίας της πρώτης συλλαβής του βαφτιστικού της).

## Διάδοση του ονόματος
Το όνομα έγινε αρκετά δημοφιλές τον 20 αι., χάρη σε προσωπικότητες όπως η  Βρετανή ηθοποιός Βανέσα Ρεντγκρέιβ (Λονδίνο, 1937). Σύμφωνα με το *Beliebte Vornamen*, είναι ιδιαίτερα διαδεδομένο στη Γερμανία, όπου από το 1976 είναι ανάμεσα στα 100 πιο δημοφιλή, αλλά και στις ΗΠΑ, όπου, σύμφωνα με τα στοιχεία του Social Security, ήταν ανάμεσα στα 100 πιο δημοφιλή ονόματα έως το 2007. Αντιθέτως, στην Ελλάδα, σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα *Βανέσα* / *Βανέσσα* εμφανίζεται μία μόνο φορά ανάμεσα στα 97.072 ονόματα του δείγματος.

## Το όνομα σε άλλες γλώσσες

* αγγλικά: *Vanessa*, *Venessa*· σύντομος τύπος: *Nessa*.
* βουλγαρικά: *Ванеса* (Βανέσα).
* γαλλικά: *Vanessa*.
* γερμανικά: *Vanessa*.
* ισπανικά: *Vanesa*· καταλανικά: *Vanessa*.
* ιταλικά: *Vanéssa*.
* λευκορωσικά: *Ванэса* (Βανέσα).
* ουγγρικά: *Vanessza*.
* ουκρανικά: *Ванесса* (Βανέσα).
* ολλανδικά: *Vanessa*.
* πολωνικά: *Wanesa*.
* ρωσικά: *Ванесса* (Βανέσα).
* σερβικά: *Ванеса* (Βανέσα).
* σλαβομακεδόνικα: *Ванеса* (Βανέσα).
* σλοβάκικα: *Vanesa*· τσέχικα: *Vanesa*.

## Πρόσωπα με το όνομα Βανέσα

* Βανέσσα Μπελλ (Vanessa Bell, 1879–1961), ζωγράφος, αδελφή της Βιρτζίνιας Γουλφ.
* Βανέσα Ρεντγκρέιβ (1937), Βρετανή ηθοποιός.
* Βανέσσα Παραντί (Vanessa Paradis, 1972), Γαλλίδα  ηθοποιός.
* Βανέσσα Μέι (1978), Βρετανή βιολίστρια.
* Βανέσα Βιγιέλα (1978), Μεξικάνα ηθοποιός.
* Βανέσα Σίλβα (1981), Πορτογαλίδα τραγουδίστρια.
* Βανέσα Χάντζενς (1988),  Αμερικανίδα ηθοποιός.
* Βανέσα Χέσλερ (1988), Ιταλίδα ηθοποιός.

## Εξωτερικοί σύνδεσμοι

## Παραπομπές


Κατηγορία:Γυναικεία ελληνικά ονόματα
Κατηγορία:Ονόματα από τη λογοτεχνία
Κατηγορία:Ονόματα αγγλικής προέλευσης
Buckethead

Ο **Buckethead** (πραγματικό όνομα *Μπράιαν Πάτρικ Κάρρολ*, αγγλ. *Brian Patrick Carroll*, γεν. 13 Μαΐου 1969) είναι αμερικανός κιθαρίστας. Έχει πειραματιστεί με πολλά είδη μουσικής, όπως χέβι μέταλ, ροκ, αβάν-γκαρντ και ambient. Έχει κυκλοφορήσει περισσότερα από 300 άλμπουμ, ενώ έχει εμφανιστεί σε πάνω από 50 δίσκους άλλων καλλιτεχνών.

Ο Buckethead έχει αποσπάσει μεγάλη φήμη για την αμφίεσή του. Φοράει στο κεφάλι του κουβά και μάσκα λευκή, την οποία εμπνέυστηκε αφού παρκολούθησε την ταινία *[[Η Νύχτα με τις Μάσκες 4: Η Επιστροφή του Μάικλ Μάγιερς|Halloween 4]]*. Ο Buckethead έχει βραβευτεί πολλές φορές, ενώ θεωρείται ένας από τους καλύτερους και πιο πρωτότυπους κιθαρίστες που υπάρχουν. Έχει συνθέσει τη μουσική για πολλά soundtrack.

## Συμμετοχές
* Booger T and the Levine
* Class-X
* Limbomaniacs
* Deil Creeps
* Praxis
* Zillatron
* Τζόνας Χέλμποργκ & Μάικλ Σριβ
* Cornbugs
* Giant Robot
* DJ Disk
* Pisces (συνεργασία με τον Μπράιαν Μέντια)
* Buckethead & Brain (συνεργασία με τον Μπράιαν Μέντια)
* El Stew
* Cobra Strike
* Σιν Τεράι
* Βίγκο Μόρτενσεν
* Guns N' Roses
* Thanatopsis
* Colonel Claypool's Bucket of Bernie Brains
* Giant Robot II
* Τράβις Ντίκερσον
* The Frankenstein Brothers (συνεργασία με τον That 1 Guy)
* Science Faxtion
* Buckethead & Brain & Melissa (συνεργασία με τους Μπράιαν Μέντια και Μελίσσα Ριζ)
* Λόουσον Ρόλλινς

## Επιλεγμένη δισκογραφία
* *Bucketheadland* (1992)
* *Dreamatorioum* (ως Death Cube K) (1994)
* *Giant Robot* (1994)
* *The Day of the Robot* (1996)
* *Disembodied* (ως Death Cube K) (1997)
* *Colma* (1998)
* *Monsters and Robots* (1999)
* *Tunnel* (ως Death Cube K) (1999)
* *Somewhere Over the Slaughterhouse* (2001)
* *Funnel Weaver* (2002)
* *Bermuda Triangle* (2002)
* *Electric Eyes* (2002)
* *Bucketheadland 2* (2003)
* *Island of Lost Minds* (2004)
* *Population Override* (2004)
* *The Cuckoo Clocks of Hell* (2004)
* *Enter the Chicken* (2005)
* *Kaleidoscalp* (2005)
* *Inbred Mountain* (2005)
* *The Elephant Man's Alarm Clock* (2006)
* *Crime Slunk Scene* (2006)
* *In Search of The* (box set) (2007)
* *Pepper's Ghost* (2007)
* *Acoustic Shards* (2007)
* *DCK* (ως Death Cube K) (2007)
* *Decoding the Tomb of Bansheebot* (2007)
* *Monolith* (box set, ως Death Cube K) (2007)
* *Cyborg Slunks* (2007)
* *From the Coop* (2008)
* *Albino Slug* (2008)
* *[[Chinese Democracy]]* (με τους Guns N' Roses) (2008)
* *Slaughterhouse on the Prairie* (2009)
* *A Real Diamond in the Rough* (2009)
* *Forensic Follies* (2009)
* *Needle in a Slunk Stack* (2009)
* *Torn from Black Space* (ως Death Cube K) (2009)
* *Shadows Between the Sky* (2010)
* *Spinal Clock* (2010)
* *Captain EO's Voyage* (2010)
* *Electric Sea* (2012)

## Παραπομπές


Κατηγορία:Ροκ μουσικοί
Κατηγορία:Αμερικανοί μουσικοί
Κατηγορία:Αμερικανοί κιθαρίστες
Κατηγορία:Μέλη των Guns N' Roses
Red Bull Arena (Νιου Τζέρσεϊ)

Η **Red Bull Arena** είναι ποδοσφαιρικό στάδιο στο Χάρισον του Νιου Τζέρσεϊ και αποτελεί τη φυσική έδρα της Νιου Γιορκ Ρεντ Μπουλς, ομάδας της Μέιτζορ Λιγκ Σόκερ (MLS), όπως και της Νιου Γιορκ Ρεντ Μπουλς Β, ομάδας της Γιουνάιτεντ Σόκερ Λιγκ (USL). Με μια μερικώς διαφανή οροφή, βρίσκεται απέναντι από τον ποταμό Πασάικ του Νιούαρκ. Η χωρητικότητά του είναι 25.000 θεατές.

## Πρόσβαση
Η πρόσβαση στο γήπεδο μπορεί να επιτευχθεί μέσω του σταθμού Harrison του Port Authority Trans-Hudson γνωστού ως PATH, και από το σταθμό Newark Penn και τους σταθμούς New Jersey Transit's και Newark Broad Street. Η κοντινή γέφυρα Τζάκσον Στριτ διασχίζει τον ποταμό Πασάικ στη συνοικία Άιρονμπουντ στο Νιούαρκ.

## Εικόνες

 Red Bull Arena exterior.jpg|Εξωτερική όψη της «Red Bull Arena».
 Red Bull Arena on the First Day.jpg|Άποψη της «Red Bull Arena».


## Παραπομπές


## Εξωτερικοί σύνδεσμοι
* 
* Red Bull Arena

Κατηγορία:Στάδια ποδοσφαίρου στις ΗΠΑ
Κατηγορία:Στάδια ράγκμπι γιούνιον στις ΗΠΑ
Κατηγορία:Νιου Γιορκ Ρεντ Μπουλς
Κατηγορία:Red Bull
Red Bull Arena (Σάλτσμπουργκ)

Η **Red Bull Arena** (), γνωστή κατά τη διάρκεια και πριν από το ευρωπαϊκό πρωτάθλημα ποδοσφαίρου Euro 2008, ως «EM-Stadion Wals-Siezenheim» (), είναι γήπεδο ποδοσφαίρου στο Βαλς-Σίτσενχαϊμ, ένα δήμο στα προάστια του Σάλτσμπουργκ στην Αυστρία. Εγκαινιάστηκε επίσημα τον Μάρτιο του 2003 και είναι η φυσική έδρα της Ρεντ Μπουλ Σάλτσμπουργκ. Προηγουμένως, ο σύλλογος αγωνιζόταν στο Stadion Lehen.

## Επισκόπηση
Η τρέχουσα χωρητικότητα του είναι 31.895 θεατές. Η προηγούμενη χωρητικότητα του σταδίου ήταν 18.200 θεατές, αλλά πρόσφατα επεκτάθηκε σε πάνω από 30.000, έτσι ώστε να ήταν σε θέση να φιλοξενήσει το Ευρωπαϊκό Πρωτάθλημα Ποδοσφαίρου του 2008.

Το «ΕΜ Stadion Wals-Siezenheim» ήταν το μοναδικό γήπεδο στην αυστριακή Μπουντεσλίγκα που χρησιμοποιούσε τεχνητό χλοοτάπητα. Το Polytan's FIFA 2-Star Recommended 40mm surface Ligaturf με 25mm elastic layer εγκαταστάθηκε το 2005, αλλά από το καλοκαίρι του 2010 χρησιμοποιείται φυσικός χλοοτάπητας.

## Εικόνες

 Lieferinger Kulturwanderweg - Tafel 39-2.jpg|Εξωτερική όψη της «Red Bull Arena»
 FC Red Bull Salzburg gegen SC Wiener Neustadt (5. Oktober 2014) 02.JPG|Άποψη της «Red Bull Arena»


## Παραπομπές


## Εξωτερικοί σύνδεσμοι
* 
* Stadium Guide Article

Κατηγορία:Αθλητικές εγκαταστάσεις στην Αυστρία
Κατηγορία:Στάδια ποδοσφαίρου στην Αυστρία
Κατηγορία:ΦΚ Ρεντ Μπουλ Σάλτσμπουργκ
Κατηγορία:Red Bull
Κατηγορία:Σάλτσμπουργκ
Krating Daeng

To **Krating Daeng** (ταϊλανδικά: กระทิงแดง, ) είναι ζαχαρούχο, μη ανθρακούχο ενεργειακό ποτό που αναπτύχθηκε από τον Τσαλέο Γιουβίντια. Το ποτό πωλείται στην Νοτιοανατολική Ασία, την Κίνα και άλλες 165 χώρες. Όταν πέθανε το 2012 σε ηλικία 88 ετών, ο Τσαλέο ήταν ήδη πολυεκατομμυριούχος.

Ο Τσαλέο πήρε την ονομασία για το ποτό από τον ινδικό βίσωνα γκάουρ (กระทิง, krathing), ένα μεγάλο άγριο βοοειδές της Νοτιοανατολικής Ασίας. Το λογότυπο Krating Daeng είναι η μάρκα του, με δύο ταύρους σε άλμα που αντιπροσωπεύουν τη δύναμη, το κόκκινο χρώμα συμβολίζει την επιμονή, ενώ το κίτρινο συμβολίζει την ενέργεια του ήλιου. Το Krating Daeng έγινε η βάση για τη δημιουργία του κορυφαίου σε πωλήσεις ενεργειακού ποτού στον κόσμο, του Red Bull.

## Παραπομπές


## Εξωτερικοί σύνδεσμοι
*  Krating Daeng
*  Red Bull Thailand

Κατηγορία:Red Bull
Κατηγορία:Ενεργειακά ποτά
No Life 'til Leather

thumbnail|250px|Η επανέκδοση
Το ***No Life 'til Leather*** είναι το τέταρτο και πιο γνωστό demo του αμερικανικού thrash metal συγκροτήματος Metallica. Ηχογραφήθηκε το 1982 και περιέχει κομμάτια που θα εμφανίζονταν το 1983 στο πρώτο άλμπουμ του συγκροτήματος, *[[Kill 'Em All]]*. Κυκλοφόρησε σε μορφή κασσέτας μίας πλευράς. Έχει επανεκδοθεί ανεπίσημα πολλές φορές. Η μόνη επίσημη επανέκδοση ήταν αυτή από την Blackened Recordings, ανήμερα της Record Store Day του 2015.

Το κομμάτι "The Mechanix", γραμμένο από τον αυθεντικό κιθαρίστα Ντέιβ Μαστέιν, αποτελεί την αρχική εκδοχή του "The Four Horsemen" που εμφανίστηκε στο *Kill 'Em All*. Μετά την αποχώρηση του Μαστέιν οι στίχοι ξαναγράφτηκαν από τους Τζέιμς Χέτφιλντ και Λαρς Ούλριχ. Το 1985 εμφανίστηκε με τους αυθεντικούς στίχους ως "Mechanix" στο *[[Killing Is My Business... and Business Is Good!]]*, τον πρώτο δίσκο της μελλοντικής μπάντας του Μαστέιν, Megadeth.

Ο Κλιφ Μπέρτον αναγράφεται ως μπασίστας της μπάντας, ωστόσο το μπάσο έπαιξε ο Ρον ΜακΓκόβνεϊ.

## Κομμάτια
* **Hit the Lights (***Hetfield, Ulrich*)
* **[[The Mechanix (τραγούδι)|The Mechanix]]** (*Mustaine*)
* **Motorbrearth** (*Hetfield*)
* **[[Seek & Destroy]]** (*Hetfield, Ulrich*)
* **Metal Militia** (*Mustaine*)
* **Jump in the Fire** (*Mustaine)*
* **Phantom Lord** (*Mustaine*)

## Προσωπικό
* Τζέιμς Χέτφιλντ - κιθάρα, φωνητικά
* Ντέιβ Μαστέιν - κιθάρα
* Ρον ΜακΓκόβνεϊ - μπάσο(uncredited)
* Λαρς Ούλριχ - ντραμς
* Κλιφ Μπέρτον - Μπάσο (credited αλλά δεν ήταν ακόμα στους Metallica)

## Παραπομπές


Κατηγορία:Άλμπουμ του 1982
Κατηγορία:Άλμπουμ των Metallica
Κατάλογος έργων του Ωγκύστ Ρενουάρ

Ο κατάλογος αυτός (που δεν είναι εξαντλητικός) περιλαμβάνει έργα του Ωγκύστ Ρενουάρ.

## Βιβλιογραφία
(Βιβλία και κατάλογοι εκθέσεων με παράθεση των πινάκων. Προς τις εργασίες αυτές γίνονται οι παραπομπές μετά τον τίτλο κάθε έργου).
*Francesca Castellani (trad. Marie-Christine Gamberini), Renoir : sa vie, son œuvre [« Renoir »], Paris, Gründ, 1996, 272 p. (ISBN 978-2-7000-2068-7)
*Renoir au XXe siècle, Paris, Réunion des musées nationaux, 2009, 439 p. (ISBN 978-2-7118-5587-2) 
catalogue de l'exposition à Paris, Galeries Nationales (Grand Palais, Champs-Élysées), 23 septembre 2009 - 4 janvier 2010, à Los Angeles, Los Angeles County Museum of Art, 14 février - 9 mai 2010 et à Philadelphie, Philadelphia Museum of Art, 17 juin - 6 septembre 2010
*Gilles Néret, Renoir, peintre du bonheur : 1841-1919, Köln, Taschen, 2001, 438 p. (ISBN 978-3-8228-5741-0)
*Colin B. Bailey, John House, Christopher Riopelle et John Zarobell, Les Paysages de Renoir, 1865-1883, Milan, 5 Continents Editions srl, 2007, 295 p. (ISBN 978-88-7439-373-2) 
catalogue de l'exposition à Londres, The National gallery, 21 février - 20 mai 2007, à Ottawa, Musée des beaux-arts du Canada, 8 juin - 9 septembre 2007, à Philadelphie, Philadelphia museum of art, 4 octobre 2007 - 6 janvier 2008

## Παραπομπές


 
Κατηγορία:Γαλλικοί πίνακες
Κατηγορία:Κατάλογοι έργων τέχνης
Κοινωνία των πολιτών

Με τον όρο **κοινωνία των πολιτών** εννοούνται μορφές κοινωνικής δράσης ατόμων ή ομάδων που δεν συνδέονται ούτε διοικούνται από το κράτος. Ως οργανωτική δομή υπηρετεί την εφαρμογή δημοκρατικών διαδικασιών για το κοινωνικό συμφέρον και αναλαμβάνει τον ρόλο του διαμεσολαβητή ανάμεσα στους πολίτες.

Εκπρόσωπος της κοινωνίας των πολιτών στο πλαίσιο της Ευρωπαϊκής Ένωσης, είναι η  Ευρωπαϊκή Οικονομική και Κοινωνική Επιτροπή. Το άρθρο 15 της Συνθήκης για τη λειτουργία της Ευρωπαϊκής Ένωσης ο ρόλος της κοινωνίας των πολιτών είναι αναγνωρισμένος και αναγκαίος για την ορθή διακυβέρνηση της Ευρωπαϊκής Ένωσης, μέσω του ανοικτού διαλόγου με οργανώσεις της κοινωνίας των πολιτών στις οποίες περιλαμβάνονται: κοινωνικοί εταίροι, μη κυβερνητικές οργανώσεις και οργανώσεις βάσης, όπως είναι η νεολαία και ομάδες οικογενειών. 

Σε ένα ευρύτερο πλαίσιο η *κοινωνία των πολιτών* ερμηνεύεται ως «*σύνολο μη κυβερνητικών οργανώσεων και θεσμών που εκπροσωπούν τα συμφέροντα και τη θέληση των πολιτών*». Στο ίδιο πλαίσιο η κοινωνία των πολιτών περιλαμβάνει την οικογένεια και τον ιδιώτη, στον οποίο αναφέρεται ως τριτογενή τομέα της κοινωνίας, διακριτό από εκείνο της κυβέρνησης και των επιχειρήσεων. Σύμφωνα με άλλους συγγραφείς, η κοινωνία των πολιτών είναι ανεξάρτητη από την κυβέρνηση και χρησιμοποιείται ως όρος με την έννοια του συνόλου των μη-κυβερνητικών οργανώσεων και ιδρυμάτων που υπηρετούν τα συμφέροντα και τη βούληση των πολιτών ή άτομα και οργανώσεις σε μία κοινωνία.

## Παραπομπές σημειώσεις


## Εξωτερικοί σύνδεσμοι
* LSE Centre for Civil Society 
* UN and Civil Society
* UNEP Global Civil Society Forum .
* EU relations with Civil Society
* UK DFID relations with Civil Society
* Civicus – Worldwide Alliance for Citizen Participation
* Global civil society (PCDF).
* One World Trust Database of Civil Society Self-regulatory Initiatives
* Wiser.org – World Index for Social and Environmental Responsibility – formerly www.civilsociety.org.
* Stakeholder Forum for a Sustainable Future engagement in UN stakeholder relations
* International Society for Third-Sector Research 
* Requier-Desjardins Mélanie & Bied-Charreton Marc, 2007. Science and Civil Society in the fight against desertification. Les dossiers thématiques du CSFD. Issue 6. 40 pp. 
* 100 years of trends in international civil society by the Union of International Associations
* Interface journal special issue on civil society and social movements


Κατηγορία:Κοινωνική οικονομία
Αντάρτικη Μνήμη 1941

[μικρογραφία|192x192εσ|Το μετάλλιο «Αντάρτικη Μνήμη 1941» στην αριστερή τσέπη της στολής του στρατηγού [Πέκο Ντάπτσεβιτς (*Πολεμικό Μουσείο Βελιγράδι)*]]
αριστερά|157x157px|Το μετάλλιο ''«Αντάρτικη Μνήμη 1941»'' - δεύτερος τύπος (ΙΚΟΜ Zagreb)|μικρογραφία
Το επετειακό μετάλλιο «Αντάρτικη Μνήμη 1941» (σέρβικα: *Партизанска споменица 1941*, κροατικά: *Partizanska spomenica 1941*, ) ήταν μία διαμνημονευτική ηθική αμοιβή από την πρώην Σοσιαλιστική Ομοσπονδιακή Δημοκρατία της Γιουγκοσλαβίας, η οποία απονεμόταν σε κάθε πολίτη που εντάχθηκε στο εθνικό-απελευθερωτικό κίνημα με την έναρξη της εξέγερσης εναντίων των ξένων κατακτητών την περίοδο της κατοχής 1941-1945.

## Ιστορικό
Το μετάλλιο «Αντάρτικη Μνήμη 1941» θεσμοθετήθηκε στις 14 Σεπτεμβρίου 1944 από την Εθνική Επιτροπή Απελευθέρωσης της Γιουγκοσλαβίας για να τιμηθούν οι εν ζωή αντάρτες που εντάχθηκαν στις γραμμές του τιτοϊκού κινήματος αντίστασης κατά την έναρξη του Εθνικό-Απελευθερωτικού Αγώνα 1941-1945. Με νόμο του 1946 – ήδη μετά την απελευθέρωση και την επικράτηση των τιτόϊκών δυνάμεων στην Γιουγκοσλαβία – συγκεκριμενοποιήθηκαν οι όροι απονομής. Ο νόμος αυτός επιβεβαίωσε πως το μετάλλιο της «Αντάρτικης Μνήμης 1941» είναι σύμβολο της εθνικής αναγνώρισης και ανταμοιβής για τους οργανωτές της λαϊκής εξέγερσης και για τους πρωτοπόρους του εθνικό-απελευθερωτικού αγώνα για πράξεις που τελέσθηκαν στο όνομα της απελευθέρωσης των λαών της Γιουγκοσλαβίας. Βασικότερη προϋπόθεση για την απονομή ήταν η ένταξη στην εξέγερση κατά το πρώτο έτος της αντίστασης δηλαδή το 1941.

Αιτήσεις για την απονομή γίνονταν δεκτές μέχρι την 31η Δεκεμβρίου 1957, ενώ η τελευταία απονομή έγινε το 1963. Οι τιμηθέντες με το μετάλλιο της «Αντάρτικης Μνήμης 1941» απολάμβαναν μία σειρά από προνόμια όπως η δωρεάν μεταφορά με τα Μέσα Μαζικής Μεταφοράς και υγειονομική περίθαλψη σε στρατιωτικά νοσοκομεία. Επίσης οι παρασημοφορημένοι με το μετάλλιο αυτό κηδεύονται δημοσία δαπάνη και με στρατιωτικές τιμές.
μικρογραφία|107x107εσ|Η διεμβολή του μεταλλίου της «Αντάρτικης Μνήμης 1941»
Τα πρώτα μετάλλια κόπηκαν στο Νομισματοκοπείο της ΕΣΣΔ και ήταν φτιαγμένα από χαλκό. Αργότερα τα μετάλλια σχεδιάστηκαν και κόπηκαν στην Γιουγκοσλαβία (*ΙΚΟΜ Zagreb*) και ήταν ασημένια. Το μετάλλιο του δεύτερου τύπου σχεδιάστηκε από τον γλύπτη Άντουν Αουγκουστίντσιτς και το ζωγράφο Τζόρτζε Αντρέγεβιτς Κουν*.*

Συνολικά έλαβαν χώρα 27.269 απονομές του μεταλλίου της  «Αντάρτικης Μνήμης 1941». 

## Παραπομπές

Κατηγορία:Σοσιαλιστική Ομοσπονδιακή Δημοκρατία της Γιουγκοσλαβίας
Κατηγορία:Μετάλλια
Michelin

Η **Michelin=τουλης** (, πλήρες όνομα: SCA Compagnie Générale des Établissements Michelin) είναι γαλλική εταιρεία κατασκευής ελαστικών που εδρεύει στο Κλερμόν-Φεράν. Αποτελεί μία από τις τρεις μεγαλύτερες εταιρείες κατασκευής ελαστικών στον κόσμο, μαζί με την Bridgestone και την Goodyear. Εκτός από τη μάρκα Michelin, κατέχει επίσης τις μάρκες ελαστικών BFGoodrich, Kleber, Tigar, Riken, Kormoran και Uniroyal (στη Βόρεια Αμερική).

Η Michelin είναι επίσης αξιοσημείωτη για τους κόκκινους (Guide rouge) και πράσινους (Guide vert) ταξιδιωτικούς οδηγούς (Guide Michelin), τους χάρτες πορείας, τα αστέρια (étoiles Michelin) δηλαδή τα βραβεία κόκκινων ταξιδιωτικών οδηγών (Guide rouge) σε εστιατόρια για το φαγητό τους, όπως και για τη μασκότ της εταιρείας, τον *Bibendum*, κοινώς γνωστό ως *Bonhomme Michelin* (Άνδρα).

Οι πολλές εφευρέσεις της Michelin περιλαμβάνουν το *αφαιρούμενο ελαστικό*, το *pneurail* (ένα ελαστικό για τρένα φτιαγμένο για να χρησιμοποιείται σε ράγες) και το *ακτινωτό ελαστικό*.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Γαλλίας
Yamaha Corporation

Η **Yamaha Corporation** (, ) είναι ιαπωνική πολυεθνική εταιρεία και όμιλος ετερογενών δραστηριοτήτων που εδρεύει στην Ιαπωνία, με ευρύτατο φάσμα προϊόντων και υπηρεσιών, κυρίως μουσικά όργανα, ηλεκτρονικά, μοτοσικλέτες και αθλητικό εξοπλισμό.

## Ιστορία
Η Yamaha ιδρύθηκε το 1887 ως κατασκευάστρια πιάνου και αρμόνιου από τον Τορακούσου Γιαμάχα, με την επωνυμία «Nippon Gakki Company, Limited» (日本楽器製造株式会社) στη Χαμαμάτσου της Σιζουόκα και η λειτουργία της ως εταιρεία ξεκίνησε στις 12 Οκτωβρίου. Η προέλευση της εταιρείας ως κατασκευάστρια μουσικών οργάνων απεικονίζεται ακόμη και σήμερα στο λογότυπο με τα τρία αλληλένδετα διαπασών.

## Παραπομπές


## Εξωτερικοί σύνδεσμοι
* 

Κατηγορία:Vocaloid

Κατηγορία:Επιχειρήσεις της Ιαπωνίας
Κατηγορία:Εταιρείες ηλεκτρονικών της Ιαπωνίας
Κατηγορία:Κατασκευαστικές εταιρείες της Ιαπωνίας
Κατηγορία:Εταιρείες ρομποτικής
Κατηγορία:Εταιρείες ιδρυθείσες το 1887
Yamaha
Κατηγορία:Ιαπωνικά εμπορικά σήματα
Κατηγορία:Κατασκευαστικές εταιρείες κιθαρών
Afzelia

Η ***Afzelia*** ή κοινώς **ντουσιέ** *(doussie)*, είναι ένα είδος φυτού (δένδρου), τροπικής προέλευσης, από το γένος στην υποοικογένεια *Caesalpinioideae* της οικογένειας των Χεδρωπών ή Φαβίδων *(Fabaceae)* (ψυχανθέων). Τα δεκατρία είδη είναι δέντρα, εγγενή στην τροπική Αφρική ή την Ασία.

## Ετυμολογία
Η ονομασία *Afzelia* προέρχεται από το Σουηδό βοτανολόγο, μαθητή του Λινναίου, Αδάμ Αφζέλιους (*Adam Afzelius*, Λαρφ 1750 – Ουψάλα 1837).

## Είδη

## Ιδιότητες και χρήσεις
thumb|left|250px|Σπόροι ''Afzelia africana'', οι οποίοι φέρουν πορτοκαλόχρωμα ελαιόσωμα.
Το είδος *Afzelia* αξιοποιείται πρωτίστως για την ξυλεία του. 
Είναι βαρύ έως πολύ βαρύ (0,68-0.80 g/cm3), χρώματος καστανού έως καστανοκοκκινωπού, με πανέμορφη σχεδίαση. Επίσης είναι σκληρό ξύλο και δύσκολο στην κατεργασία με μηχανήματα. Εντυπωσιακό είναι το γεγονός ότι το εγκάρδιο του υπάγεται στην κλάση "1" (πρότυπο EN 350) με βάση την αντοχή και ανθεκτικότητά του σε μύκητες και έντομα, ενώ έχει εξαιρετική φυσική διάρκεια.  

Η ξυλεία αυτή στην Ελλάδα διακινείται εμπορικά και τεχνικά υπό την κοινή ονομασία «Ντουσιέ» *(«doussie»)*, καθώς και την ονομασία *«afzelia»* κυρίως στην Ευρώπη. Μια από τις ονομασίες της, που είναι όμως λανθασμένη, είναι *«μαόνι γλάστρας»* προσθέτοντας αοριστία και σύγχυση γύρω από την ονομασία *[[μαόνι]]* (mahogany). Το είδος ξύλου Afzelia δεν ανήκει στα είδη μαονιού (*[[Khaya]]*).

Ορισμένα είδη *Afzelia* έχουν επίσης φαρμακευτικές χρήσεις, διότι τα φύλλα του, ο φλοιός και το ξύλο του περιέχουν πολύτιμα εκχυλίσματα.
Η πολύπλοκη χημική ένωση *Afzelin* που είναι χρωστική που ανήκει στις *φλαβανόλες*, περιέχεται στα εκχυλίσματα του είδους.

Οι σπόροι είναι κόκκινοι και μαύροι και χρησιμοποιούνται ως χάντρες.

Η ξυλεία συχνά χρησιμοποιείται ως υλικό εξωτερικής επιφάνειας στα ποδηλατοδρόμια *(velodromes)*. Είναι κατάλληλη για πάρα πολλές ξύλινες εφαρμογές ιδίως δε, για ξύλινα παρκέτα και δάπεδα, καθώς και για εσωτερικές σκάλες.

Η ευρέως γνωστή ξυλεία από το Ασιατικό είδος, *Afzelia xylocarpa* πωλείται ως *Afzelia xylay*. Οι σπόροι και ο φλοιός του είδους αυτού, χρησιμοποιούνται ως φάρμακο.

Η αρίστη ξυλεία του είδους της *Afzelia africana*, ορισμένες φορές χρησιμοποιείται και στην ξυλοναυπηγική (σκάφη αναψυχής, γιωτ).

## Σημειώσεις

;Παραπομπές σημειώσεων


## Παραπομπές


## Δείτε επίσης
* *[[Khaya]]*
* *[[Cordia africana]]*

## Εξωτερικοί σύνδεσμοι
*  ILDIS world database of legumes
*  Doussie technological characteristics, Tropix program, CIRAD Agricultural Research for Development Countries

Κατηγορία:Χλωρίδα της Αφρικής
Κατηγορία:Χλωρίδα της Ασίας
Κατηγορία:Κυαμοειδή
Khaya

Η βοτανική ονομασία ***Khaya*** αναφέρεται στο γένος επτά ειδών δέντρων στην οικογένεια του μαονιού *(Meliaceae)*, εγγενές στην τροπική Αφρική και την Μαδαγασκάρη. Όλα τα είδη γίνονται μεγάλα δέντρα ύψους 30-35 m, σπανίως 45 m, με έναν κορμό πάνω από 1 m σε διάμετρο, που συχνά είναι ενισχυμένος στη βάση. Τα φύλλα είναι πτεροειδή, με 4-6 ζεύγη φυλλαδίων, με το τελικό φυλλάδιο να απουσιάζει, κάθε φύλλο είναι 10-15 εκ. στρογγυλεμένο απότομα προς την κορυφή, αλλά συχνά με οξυτενή *(acuminate)* άκρη. Τα φύλλα μπορεί να είναι είτε φυλλοβόλα ή αειθαλή, ανάλογα με το είδος. Τα άνθη παράγονται σε χαλαρές ταξιανθίες, κάθε λουλούδι είναι μικρό, με τέσσερα ή πέντε κιτρινωπά πέταλα και δέκα στήμονες. Ο καρπός είναι σφαιρικός με τετραβάλβιδες ή πενταβάλβιδες κάψες διαμέτρου 5-8 εκ., οι οποίες περιέχουν πολλούς φτερωτούς σπόρους. Το ξύλο που δίνουν τα δέντρα αυτά είναι πολύτιμο (βλ. μαόνι).

## Είδη

## Χρήσεις
Η ξυλεία της *Khaya* ονομάζεται **Αφρικανικό μαόνι** και θεωρείται γενικά ως το πιο κοντινό μαόνι στα γνήσια Αμερικανικά μαόνια, αυτά του γένους *Swietenia*. Η *Khaya senegalensis*, επίσης γνωστή ως το μαόνι της Αφρικανικής ξηράς ζώνης ή στην γλώσσα Σόνα *Mubaba*, επίσης, χρησιμοποιείται για τα ποώδη μέρη της. Στη δυτική Αφρική, οι Φουλάνι βοσκοί κλαδεύουν το δέντρο κατά τη διάρκεια της ξηρής περιόδου, για τη διατροφή των βοοειδών. Επιπλέον, ο φλοιός της *Κ. senegalensis* συχνά συλλέγεται από τους φυσικούς πληθυσμούς, καθώς και στις φυτείες και χρησιμοποιείται για τη θεραπεία πολλών ασθενειών. Οι σπόροι της *Κ. senegalensis* έχουν περιεκτικότητα σε έλαιο 52,5%, που αποτελείται από 21% παλμιτικό οξύ, 10% στεατικό οξύ, 65% ελαϊκό οξύ και 4% "αδιευκρίνιστα οξέα". 

Το ανθεκτικό κοκκινωπό-καφέ ξύλο της *Κ. anthotheca*, χρησιμοποιείται για την κατασκευή κανό ή μοκόρο *(mokoros)* και σε γενικές γραμμές, ως πλαίσια θυρών και ξυλεία τοποθέτησης ραφιών που είναι ανθεκτικό στους τερμίτες και τα ξυλοφάγα έντομα. Η πυκνότητα του ξύλου του Αφρικανικού μαονιού τυπικά κυμαίνεται μεταξύ 0,42 με 0,57 g/cm³. Πολύ σπάνια μπορεί να φτάσει τα 0,85 g/cm³.

Κάποιες εταιρείες κατασκευής τυμπάνων και ταμπούρλων, όπως η *«Premier»*, χρησιμοποιούσε στα μέσα της δεκαετίας του '70, ξυλεία *Khaya* για την κατασκευή των τυμπάνων της. Ωστόσο, επειδή ήταν πολλή ακριβή, στράφηκε στην χρήση άλλων υλικών, όπως σφενδάμι (κελεμπέκι) και σημύδα.

## Δείτε επίσης
* *[[Afzelia]]*
* *[[Cordia africana]]*

## Σημειώσεις

;Παραπομπές σημειώσεων


## Παραπομπές


Κατηγορία:Χλωρίδα της Μαδαγασκάρης
Κατηγορία:Μελιοειδή
Yamaha Motor Company

Η **Yamaha Motor Company** (), Χέπμπορν: Yamaha Hatsudōki Kabushiki-gaisha) είναι ιαπωνική εταιρεία κατασκευής μηχανοκίνητων προϊόντων. Τα κύρια προϊόντα της είναι μοτοσικλέτες και προϊόντα θαλάσσης, όπως βάρκες και εξωλέμβιοι κινητήρες. Είναι ο δεύτερος μεγαλύτερος κατασκευαστής μοτοσικλετών στον κόσμο και ο μεγαλύτερος κατασκευαστής πλοίων στον κόσμο. Η εταιρεία διαθέτει 137 ενοποιημένες θυγατρικές (στοιχεία του 2024), μέσω των οποίων διεξάγει εργασίες ανάπτυξης, παραγωγής και εμπορίας.

Η εταιρεία ιδρύθηκε το 1955, όταν διαχωρίστηκε από τη Yamaha Corporation,Δεν είναι θυγατρική της Yamaha. και έχει την έδρα της στην Ιβάτα της Σιζουόκα, στην Ιαπωνία. 

Τα προϊόντα της εταιρείας περιλαμβάνουν μοτοσικλέτες, σκούτερ, μοτοποδήλατα, βάρκες, ιστιοφόρα, ατομικά θαλάσσια σκάφη, πισίνες, σκάφη διάσωσης, αλιευτικά σκάφη, εξωλέμβιες μηχανές, ATV 4 τροχών, οχήματα αναψυχής εκτός δρόμου, κινητήρες go-kart, αμαξίδια του γκολφ, μηχανές πολλαπλών χρήσεων, ηλεκτρικές γεννήτριες, αντλίες νερού, οχήματα χιονιού, μικρά εκχιονιστικά μηχανήματα, κινητήρες αυτοκινήτων, μηχανήματα συναρμολόγησης ηλεκτρονικών, έξυπνα μηχανήματα, μη επανδρωμένα ελικόπτερα βιομηχανικής χρήσης, ηλεκτρικές μονάδες ισχύος για αναπηρικές καρέκλες και κράνη. Η εταιρεία ασχολείται επίσης με την εισαγωγή και πώληση διαφόρων τύπων προϊόντων, την ανάπτυξη τουριστικών επιχειρήσεων και τη διαχείριση εγκαταστάσεων ελεύθερου χρόνου-αναψυχής και συναφείς υπηρεσίες.

Με επικεφαλής τον Γκενίτσι Καβακάμι, τον πρώτο πρόεδρο της εταιρείας, η Yamaha Motor άρχισε την παραγωγή του πρώτου προϊόντος της, της μοτοσικλέτας YA-1, το 1955. Η μοτοσυκλέτα, με κυβισμό 125cc, τερμάτισε πρώτη στο 3ο Ράλι Ανάβασης στο Όρος Φούτζι στην κατηγορία της.

## Μοντέλα της Yamaha

* Yamaha XT500
* Yamaha XT660R
* Yamaha Town Mate
* Yamaha Z
* Yamaha Crypton X
* Yamaha Crypton R
* Yamaha Fazer
* Yamaha TDM
* Yamaha DT125R
* Yamaha DT200R
* Yamaha RD125LC
* Yamaha RD350
* Yamaha RD500
* Yamaha TZR125
* Yamaha TZR250
* Yamaha YZR500
* Yamaha WR
* Yamaha YZ
* Yamaha R1

## Δείτε επίσης
* Yamaha Motor Racing

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις της Ιαπωνίας
Κατηγορία:Yamaha Corporation
Κατηγορία:Εταιρείες ρομποτικής
Κατηγορία:Κατασκευαστικές εταιρείες της Ιαπωνίας
Κατηγορία:Εταιρείες ιδρυθείσες το 1955
Κόλιν Φάρελ

Ο **Κόλιν Φάρελ** (*Colin James Farrell*, 31 Μαΐου 1976) είναι Ιρλανδός ηθοποιός γεννημένος στο Δουβλίνο.

To 2009 έλαβε τη Χρυσή Σφαίρα Καλύτερου Ηθοποιού (σε Κωμωδία ή Μιούζικαλ) για την ερμηνεία του στην ταινία *Αποστολή στην Μπριζ*. Το 2017 ήταν ξανά υποψήφιος στον ίδιο θεσμό για το βραβείο Α' ανδρικού ρόλου σε κωμωδία ή μιούζικαλ για την ταινία *[[Ο Αστακός]]*. Επίσης, έχει προταθεί δύο φορές στα Βραβεία Ευρωπαϊκού Κινηματογράφου για το βραβείο Καλύτερου Ηθοποιού για τις ταινίες *[[Ο Αστακός]]* και *[[Ο θάνατος του ιερού ελαφιού]]*. Το 2017 έλαβε το βραβείο Goldene Kamera Καλύτερου Διεθνούς Ηθοποιού.

## Φιλμογραφία
### Ταινίες

### Τηλεόραση

## Παραπομπές


## Εξωτερικοί σύνδεσμοι

* 
* Homeless World Cup Ambassador Profile 
* Colin reads his thoughts on gay bullying on ''Ellen''
* ''New Yorker'' caricatures of Farrell and Brendan Gleeson in ''In Bruges''

Κατηγορία:Ιρλανδοί ηθοποιοί κινηματογράφου
Κατηγορία:Ιρλανδοί ηθοποιοί τηλεόρασης
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Νικητές Κυπέλλου Βόλπι Καλύτερου Ηθοποιού
Κοινωνική ανάπτυξη

Με τον όρο **κοινωνική ανάπτυξη** εννοούνται κοινωνικές αλλαγές που περιλαμβάνουν την κοινωνική ένταξη των φτωχών και ευάλωτων ομάδων της κοινωνίας, με την ενδυνάμωση των ανθρώπων, τη θεμελίωση συνεκτικών και ανθεκτικών κοινωνιών και τη διαμόρφωση θεσμών προσιτών και υπόλογων στους πολίτες.

## Βασικές έννοιες
Η κοινωνική ανάπτυξη ως ιδέα διασυνδέεται με κυβερνήσεις, κοινότητες, συμπεριλαμβανομένων των κοινοτήτων των ιθαγενών πληθυσμών, την κοινωνία των πολιτών και τον ιδιωτικό τομέα, μεταφράζοντας τη σύνθετη σχέση μεταξύ των κοινωνιών και κρατών. Τα εμπειρικά στοιχεία και η επιχειρησιακή εμπειρία δείχνουν ότι η κοινωνική ανάπτυξη προωθεί την οικονομική ανάπτυξη και οδηγεί σε καλύτερες παρεμβάσεις για τη διαμόρφωση καλύτερης ποιότητας ζωής.

Ως κοινωνική ανάπτυξη εννοείται η βελτίωση της ευημερίας του κάθε ατόμου στην κοινωνία, ώστε να μπορεί να αξιοποιήσει πλήρως τις δυνατότητές του. Η επιτυχία της κοινωνίας συνδέεται με την ευημερία του κάθε πολίτη.

## Η Παγκόσμια Τράπεζα
Η ατζέντα της κοινωνικής ανάπτυξης στην Παγκόσμια Τράπεζα υποστηρίζει τους συγκεκριμένους στόχους της ενδυνάμωσης των πολιτών, την κοινωνική ένταξη και την ασφάλεια, προτείνοντας:
*Για την ενδυνάμωση του πολίτη: διαμεσολάβηση με τους κυβερνητικούς φορείς και τρόπους να ακουστεί η φωνή των πολιτών
*Για την κοινωνική ενσωμάτωση: κοινωνική ένταξη και υπεύθυνα θεσμικά όργανα. Εδώ εννοείται η παροχή σε όλα τα άτομα και κοινωνικές ομάδες εργασίας, κατάλληλης στέγης, ιατρικής περίθαλψης, μόρφωσης, εκπαίδευσης κ.λπ.
*Για την ασφάλεια: κοινωνίες που θα είναι ανθεκτικές στην κοινωνική σύγκρουση

Κάθε ένας από τους προαναφερόμενους παράγοντες λειτουργεί σε διαφορετικό επίπεδο, αλλά όλοι είναι αλληλένδετοι και είναι απαραίτητοι για την κοινωνική βιωσιμότητα.

## Σημειώσεις - παραπομπές


Κατηγορία:Κοινωνική φιλοσοφία
Αναπτυξη
Κατηγορία:Οικονομική ανάπτυξη
Ψευταίικα Αχαΐας

Τα **Ψευταίικα** ή **Ψευτέικα** είναι οικισμός του Δήμου Δυτικής Αχαΐας ο οποίος βρίσκεται κοντά στα όρια των Αχαΐας και Ηλείας, σε υψόμετρο 193 μέτρων. Εγγύς του βρίσκονται οι οικισμοί Αγία Μαρίνα, Δάφνη, Κάνδαλος και Μιχόι. Αποτελεί στην ουσία συνοικία του Μιχοΐου της Δημοτικής Ενότητας Λαρισσού (Λαρίσου) και ανήκει στον καλλικρατικό Δήμο Δυτικής Αχαΐας.

Αναγνωρίστηκαν ως οικισμός το 1991, αν και σύμφωνα με μαρτυρίες κατοικούνται από παλιά αλλά μόλις τις τελευταίες δεκαετίες άρχισαν να απογράφονται αυτόνομα κατόπιν της αναγνώρισής τους ως οικισμού. Κατά την απογραφή του 2011 είχαν 4 κατοίκους.

## Ιστορικά στοιχεία
Οι οικιστές της περιοχής έλκουν την καταγωγή τους από την περιοχή των Καλαβρύτων και της Τοπόλοβας. Το όνομα του οικισμού είναι ανθρωπωνυμικό.

## Δημογραφικά στοιχεία
Η δημογραφική εξέλιξη του οικισμού είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ψευταίικων Αχαΐας, eetaa.gr. Ανακτήθηκε: 28/10/2017.

Κατηγορία:Δήμος Λαρισσού
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Νίκος Ορφανός (ηθοποιός)

Ο **Νίκος Ορφανός** είναι Έλληνας ηθοποιός και πολιτικός.

Γεννήθηκε το 1969 στον Πειραιά. Σπούδασε στο Τμήμα Φιλοσοφίας - Παιδαγωγικής και Ψυχολογίας (Ειδίκευση: Ψυχολογία) της Φιλοσοφικής Σχολής του Εθνικού και Καποδιστριακού Πανεπιστημίου Αθηνών και στη Δραματική Σχολή του Θεάτρου Τέχνης «Κάρολος Κουν». Έχει συμμετάσχει σε αρκετές τηλεοπτικές σειρές, έχει πρωταγωνιστήσει σε διαφημίσεις, ενώ έχει δώσει τη φωνή του στην ταινίες κινουμένων σχεδίων *[[Η νέα Γκουφοταινία]]* και *Πέρα από το φράχτη*.

Εντάχθηκε στο πολιτικό κόμμα Ποτάμι από την ίδρυσή του και στις εκλογές του Ιανουαρίου του 2015 εξελέγη βουλευτής Β' Πειραιά. Έβαλε ξανά υποψηφιότητα στις εκλογές του Σεπτεμβρίου του ίδιου έτους, ωστόσο δεν κατάφερε να επανεκλεγεί. Τον Ιούνιο του 2016 ανακοίνωσε την αποχώρησή του από το Ποτάμι. Στις αυτοδιοικητικές εκλογές του 2019 ήταν υποψήφιος δημοτικός σύμβουλος Αθηνών με την παράταξη «Αθήνα Ψηλά» του Κώστα Μπακογιάννη. Στις βουλευτικές εκλογές του 2019 έθεσε υποψηφιότητα στη Β' Πειραιά με το Κίνημα Αλλαγής χωρίς να καταφέρει να εκλεγεί. Από το Νοέμβριο του 2022 έχει αναλάβει γραμματέας του Τομέα Πολιτισμού του ΠΑ.ΣΟ.Κ. - ΚΙΝ.ΑΛ..

## Παραπομπές


## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

Κατηγορία:Βουλευτές εκλεγμένοι με το Ποτάμι
Κατηγορία:Βουλευτές Β΄ Πειραιά
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Φίλιπ Σπίτα

Ο **Φίλιπ Σπίτα** (*Philipp Spitta*, Βέχολντ, 7 Δεκεμβρίου 1841 Βερολίνο, 13 Απριλίου 1894) ήταν Γερμανός ιστορικός της μουσικής με σημαντική συμβολή στον τομέα της μουσικολογίας στα τέλη του 19ου αιώνα. Σε νεαρή ηλικία έκανε μαθήματα πιάνου, εκκλησιαστικού οργάνου και σύνθεσης. Σπούδασε θεολογία και κλασική φιλολογία στο Πανεπιστήμιο του Γκέτινγκεν. Ολοκλήρωσε τη διδακτορική του διατριβή, με θέμα τον Τάκιτο, το 1864. Εργάστηκε ως δάσκαλος ελληνικών και λατινικών, αρχικά στο Ρέβαλ (σημ. Τάλιν), για ένα διάστημα στο Ζοντερχάουζεν και τελικά στη Λειψία. Το 1875 διορίστηκε καθηγητής μουσικής ιστορίας στο Πανεπιστήμιο του Βερολίνου και διοικητικός διευθυντής της Ανώτατης Μουσικής Σχολής (*Hochschule für Musik*).

Στο Γκέτινγκεν έγραψε μια σύντομη βιογραφία του Ρόμπερτ Σούμαν. Εντρύφησε στο έργο και το βίο του Γιόχαν Σεμπάστιαν Μπαχ, δημοσιεύοντας τον πρώτο τόμο της βιογραφίας του το 1873. Η μελέτη του για τον Μπαχ ξεχωρίζει για την έμφαση που δίνει στο ιστορικό πλαίσιο της εποχής του συνθέτη.

Ο Σπίτα διαδραμάτισε κεντρικό ρόλο στην καθιέρωση της μουσικολογίας ως διακριτού ακαδημαϊκού τομέα και έθεσε τα θεμέλια μιας ιστορικής-κριτικής προσέγγισης στη μουσικολογική έρευνα. To 1885 ίδρυσε το ακαδημαϊκό περιοδικό *Vierteljahrsschrift für Musikwissenschaft*. Οι αντιλήψεις του γύρω από την αισθητική είναι επηρεασμένες από τη νεοκαντιανή φιλοσοφία.

## Εργογραφία
**Der Satzbau bei Tacitus*, Διδακτορική διατριβή (Göttingen 1866) 
**Quaestiones Vergilianae* (Γκέτινγκεν 1867) 
**Johann Sebastian Bach* (Λειψία, 1873-80) 
**Ein Lebensbild Robert Schumanns* (Λειψία, 1882) 
**Die Musica enchiriadis und ihr Zeitalter*, Vierteljahrsschrift für Musikwissenschaft 5, 1889, S. 443–82 
**Denkmäler deutscher Tonkunst*, Grenzbote 52/2, 1893, 16–27
**Musikgeschichtliche Aufsätze* (Βερολίνο, 1894) [συλλογή δοκιμίων]
**Zur Musik*, (Βερολίνο, 1892)  [συλλογή 16 δοκιμίων]
**Die Passionsmusiken von Sebastian Bach und Heinrich Schütz*, Slg. gemeinverständl. wiss. Vorträge NF, H. 176, 1893
**Palestrina im 16. und 19. Jahrhundert*, Deutsche Rundschau 79, 1894, S. 74–95 

## Παραπομπές


## Πηγές
*Christoph Wolff. "Spitta, Philipp." *Grove Music Online. Oxford Music Online.* Oxford University Press, 2016
*Sandberger, Wolfgang, “Spitta, Philipp” στο *Neue Deutsche Biographie* 24 (2010), S. 710-712

## Εξωτερικοί σύνδεσμοι

*Έργα του Σπίτα στο Internet Archive

Κατηγορία:Μουσικολόγοι
Κατηγορία:Ιστορικοί της μουσικής
Ζαν-Λουί Τρεντινιάν

[μικρογραφία|260x260εσ|Ο Τρεντινιάν (αριστερά) με την [Ανούκ Εμέ και τον Βιτόριο Γκάσμαν στην ταινία *Φιλοδοξίες δίχως όρια* (1963)]]
[μικρογραφία|260x260εσ|Με τον [Μαρτσέλλο Μαστρογιάννι (αριστερά) στην ταινία *Η γυναίκα της Κυριακής* (1975)]]
Ο **Ζαν-Λουί Τρεντινιάν** (γαλλικά: *Jean-Louis Trintignant*, 11 Δεκεμβρίου 1930-17 Ιουνίου 2022) ήταν Γάλλος ηθοποιός.

Είχε πρωταγωνιστήσει σε ταινίες σκηνοθετών όπως ο Κώστας Γαβράς, ο Κλοντ Λελούς, o Μπερνάρντο Μπερτολούτσι, ο Μίχαελ Χάνεκε, ο Φρανσουά Τρυφώ και ο Κριστόφ Κισλόφσκι.

Το 1968 κέρδισε την Αργυρή Άρκτο καλύτερου ηθοποιού στο φεστιβάλ του Βερολίνου για την ταινία *L'homme qui ment*. Την επόμενη χρονιά, βραβεύτηκε με το βραβείο ανδρικής ερμηνείας στο φεστιβάλ των Καννών για την ταινία ''Ζ''.Το 2013 έλαβε το Βραβείο Ευρωπαϊκού Κινηματογράφου και το Βραβείο Σεζάρ Α' ανδρικού ρόλου για την ερμηνεία του στην ταινία ''Αγάπη''.

## Φιλμογραφία

## Παραπομπές


Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί θεάτρου
Κατηγορία:Γάλλοι σκηνοθέτες κινηματογράφου
Κατηγορία:Βραβευμένοι με Σεζάρ Α' Ανδρικού Ρόλου
Μπλανσιμόν

Το **Μπλανσιμόν** (γαλλ. **Blanchimont**) είναι ένα μικρό χωριό το οποίο βρίσκεται στο Βέλγιο στην περιοχή των 
Αρδενών. Απ' το όνομα αυτού του χωριού ονομάστηκε *Blanchimont* και μια στροφή στην πίστα **Spa Francochabs**
στην οποία διεξάγεται το Βελγικό Γκραν Πρι της Φόρμουλα 1.

Κατηγορία:Οικισμοί στο Βέλγιο
Queen Rocks

***Queen Rocks*** είναι ο τίτλος της διπλής συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 3 Νοεμβρίου του 1997 μέσω της δισκογραφικής εταιρείας "Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Hollywood".

Η επιλογή των κομματιών πραγματοποιήθηκε βάσει της δυναμικής των συνθέσεων, με σκοπό να παρουσιάσει τον hard rock ήχο του συγκροτήματος, ενώ περιείχε και ένα πρώην ακυκλοφόρητο κομμάτι με τίτλο "*No-One but You (Only the Good Die Young)*". Επίσης, συμπεριλήφθηκε μία σκληρότερη εκτέλεση του "*I Can't Live With You*", με βαρύτερη κιθάρα και πιο επιθετικά τύμπανα.

Η συλλογή μπήκε στο βρετανικό Top-10 και βραβεύθηκε ως πλατινένιος δίσκος, ενώ έγινε χρυσή στην Αυστραλία και τη Γαλλία.

## Τραγούδια του δίσκου

## Θέσεις τσαρτ

## Βραβεία
***Greatest Hits II*** *(άλμπουμ)*
* Αυστραλία (*ARIA Certification*): Χρυσός 
* Γαλλία (*SNEP Certification*): Χρυσός 
* Ηνωμένο Βασίλειο (*BPI Certification*): Πλατινένιος 

## Οι μουσικοί των Queen
Οι μουσικοί οι οποίοι ηχογράφησαν τα τραγούδια του "*Queen Rocks*" ήταν οι εξής:

* **[[Φρέντι Μέρκιουρι]]** - φωνητικά, πιάνο, συνθεσάιζερ
* **[[Μπράιαν Μέι]]** - κιθάρα, φωνητικά, πιάνο, συνθεσάιζερ
* **[[Τζον Ντίκον]]** - μπάσο, κιθάρα
* **[[Ρότζερ Τέιλορ]]** - τύμπανα, κρουστά, φωνητικά

## Παραπομπές


## Πηγές
* Rocks, Vol. 1 - Queen | Songs, Reviews, Credits | AllMusic
* Queen - Queen Rocks (CD) at Discogs
* Queen - Queen Rocks (album review ) | Sputnikmusic

Κατηγορία:Δισκογραφία των Queen
Κατηγορία:Άλμπουμ του 1997
Ιωάννης Βονασέρας

Ο **Ιωάννης Βονασέρας** (1862- 1931) ήταν ηθοποιός που διακρίθηκε κυρίως σε κωμικούς ρόλους.

## Βιογραφία
Γιος της Πίπινας και του Φραγκίσκου Βονασέρα γεννήθηκε στην Αθήνα το 1862. Στο θέατρο πρωτοβγήκε το 1877 στο θίασο του Δημοσθένη Αλεξιάδη και της μητέρας του, Πιπίνας Βονασέρα. Με το θίασο του Αλεξιάδη πέρασε όλα τα θεατρικά του χρόνια.

Κωμικός ηθοποιός, αναλάμβανε με μεγάλη επιτυχία, αυτούς τους ρόλους του θιάσου. Διακρίθηκε ιδιαίτερα στο ρόλο του Ζακ Σεππάρ στο έργο «Ιππότες της ομίχλης», τον οποίο αυτός διέπλασε και έπαιξε πολλές φορές.

Παντρεύτηκε την επίσης ηθοποιό Φωτεινή Δημητρακοπούλου- Βονασέρα, και έκανε 2 παιδιά, τα οποία έγιναν και αυτά ηθοποιοί. Η Νίνα Νικολάου Σίλβα και η Μαρίκα Νικολάου Δελούδη.

## Πηγή
*Εφημερίδα «Ελληνικό θέατρον», φύλλο της 1ης Δεκέβρη 1931, σελ.3. Η νεκρολογία του. 

Κατηγορία:Έλληνες κωμικοί
Κατηγορία:Έλληνες ηθοποιοί θεάτρου
Κενάν Μπαργκάν

Ο **Κενάν Μπαργκάν** (γενν. Ξάνθη, 25 Οκτωβρίου 1988) είναι Έλληνας ποδοσφαιριστής, ο οποίος αγωνίζεται ως μέσος για τον **Κεραυνό Καλλιράχης Θάσου**.

## Καριέρα
Ο Μπαργκάν, καταγόμενος από το ακριτικό Αιμόνιο Ξάνθης , ξεκίνησε την καριέρα του από το **Ναζιανζό Νέας Καρβάλης** από όπου πήρε μεταγραφή για τον Οδυσσέα Αναγέννησης Σερρών, ο οποίος αγωνιζόταν στο πρωτάθλημα της τρίτης κατηγορίας του ελληνικού πρωταθλήματος, όπου παίζοντας σε 54 αγώνες πέτυχε 10 γκολ.

Το 2010, συμφώνησε με την ομάδα της Βέροιας, στην οποία παρέμεινε για πέντε χρόνια, αγωνιζόμενος σε 121 ματς και βοηθώντας την ομάδα του να κερδίσει την άνοδο της στην Superleague το 2012.

Τη σεζόν 2015-16, φόρεσε την φανέλα της Καλλονής και του Πανιωνίου, πριν υπογράψει στην ομάδα του Άρη στις 31 Αυγούστου 2016.

Στις 11 Σεπτεμβρίου του 2018 υπέγραψε διετές συμβόλαιο συνεργασίας με την ΑΕΛ.

Το καλοκαίρι του 2019 έμεινε ελεύθερος από την ΑΕΛ και παρέμεινε χωρίς ομάδα για όλη την επόμενη αγωνιστική σεζόν. Τον Ιούλιο του 2020 αποφάσισε να επιστρέψει στα γήπεδα, υπογράφοντας συμβόλαιο συνεργασίας με την νεοφώτιστη και πολύ φιλόδοξη Κυπριακή . 

Στις 21 Σεπτεμβρίου 2021, επέστρεψε στην Θεσσαλονίκη και υπέγραψε διετές συμβόλαιο συνεργασίας με τον Απόλλων Πόντου. 

Στις 28 Ιουλίου 2024 υπέγραψε στον Άρη Πηγών Καβάλας.

Το Γενάρη του 2025 μετακόμισε στον Γ.Α.Σ. Σβορώνου.

## Παραπομπές


## Πηγές
* Greece - K. Bargan - Soccerway
* Kenan Bargan - OnSports
* Kenan Bargan Player Profile - ESPN FC

Κατηγορία:Έλληνες ποδοσφαιριστές
Κατηγορία:Πομάκοι
Κατηγορία:Μέσοι ποδοσφαιριστές
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Καρμιώτισσας Πάνω Πολεμιδιών
Κατηγορία:Ποδοσφαιριστές Απόλλων Καλαμαριάς
Μητρική εταιρεία

Η **μητρική εταιρεία** είναι μια εταιρεία που κατέχει πάνω από 50% από τις μετοχές με δικαίωμα ψήφου σε άλλη επιχείρηση για τον έλεγχο της διαχείρισης και λειτουργίας στην πράξη και της επιρροής ή εκλογής του Δ.Σ. της. Η δεύτερη εταιρεία θεωρείται θυγατρική της μητρικής εταιρείας.

## Παραπομπές


Κατηγορία:Εταιρική μορφή
Κατηγορία:Επιχειρηματικά μοντέλα